Hoe kom sy gedigte tot stand? “Ja, hulle word stelselmatig uit die onderdele opgebou. Ek dra altyd ’n stukkie papier en skryfding met my saam. En wanneer ’n beeld of moontlike bruikbare gedagte by my opkom, skryf ek dit neer. Baie sulke stukkies gedig het later ’n heenkome gevind in ’n vers. Dit is soos ’n halssnoer wat jy inryg: elke woord kan net op een plek pas in die finale produk.”
“Daar bestaan nie iets soos ’n Kleurling-digter nie. ’n Digter is ’n digter. Ek beskou myself in die eerste plek as ’n mens, tweedens as ’n Afrikaanssprekende Suid-Afrikaner, en derdens as ’n bruin man.”